**DĖL UŽDAROSIOS AKCINĖS BENDROVĖS ,,ŠILALĖS VANDENYS“ ĮSTATŲ PAKEITIMO DĖL ĮSTATINIO KAPITALO MAŽINIMO**

2017 m. liepos 14 d. Nr. DĮV-969

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos akcinių bendrovių įstatymo 2, 40, 52, 53 ir 78 straipsniais, Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklėmis, patvirtintomis Lietuvos Respublikos Vyriausybės 2007 m. birželio 6 d. nutarimu Nr.567 ,,Dėl savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, Šilalės rajono savivaldybės administracijos direktoriaus 2007 m. rugsėjo 7 d. įsakymu Nr. DĮV-1169 ,,Dėl Atstovavimo savivaldybei uždarosiose akcinėse bendrovėse taisyklių tvirtinimo“ patvirtintomis Atstovavimo savivaldybei uždarosiose akcinėse bendrovėse taisyklėmis su vėlesniais pakeitimais, Šilalės rajono savivaldybės tarybos 2017 m. balandžio 27 d. sprendimu Nr.T1-125 ,,Dėl uždarosios akcinės bendrovės ,,Šilalės vandenys“ įstatinio kapitalo mažinimo“ ir atsižvelgdamas į uždarosios akcinės bendrovės (toliau – UAB) ,,Šilalės vandenys“ 2017 m. birželio 22 d. raštą Nr. 2-117 ,,Dėl naujos įstatų redakcijos, ryšium su įstatinio kapitalo mažinimu“:

1. T v i r t i n u pakeistus uždarosios akcinės bendrovės ,,Šilalės vandenys“ įstatus (pridedama), sumažinus įstatinį kapitalą 177 698,56 euro (vieno šimto septyniasdešimt septynių tūkstančių šešių šimtų devyniasdešimt aštuonių eurų 56 ct) suma, nuo 2 147 557,76 euro (dviejų milijonų vieno šimto keturiasdešimt septynių tūkstančių penkių šimtų penkiasdešimt septynių eurų 76 ct) iki 1 969 859,20 euro (vieno milijono devynių šimtų šešiasdešimt devynių tūkstančių aštuonių šimtų penkiasdešimt devynių eurų 20 ct), kad būtų panaikinti bendrovės balanse įrašyti nuostoliai, anuliuojant 6136 (šešis tūkstančius vieną šimtą trisdešimt šešis) vienetus paprastųjų vardinių 28,96 euro (dvidešimt aštuonių eurų 96 ct) nominalios vertės akcijų.

2. Į g a l i o j u uždarosios akcinės bendrovės ,,Šilalės vandenys“ direktorių Edmundą Auškalnį pasirašyti pakeistus įstatus ir įregistruoti juos Juridinių asmenų registre teisės aktų nustatyta tvarka ir terminais.

3. P r i p a ž į s t u netekusiu galios Šilalės rajono savivaldybės administracijos direktoriaus 2015 m. gruodžio 1 d. įsakymo Nr. DĮV-1631 ,,Dėl uždarosios akcinės bendrovės ,,Šilalės vandenys“ įstatų pakeitimo dėl įstatinio kapitalo didinimo“ 1 punktą nuo UAB ,,Šilalės vandenys“ įstatų įregistravimo Juridinių asmenų registre dienos.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

# Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Direktorius Raimundas Vaitiekus

SUDERINTA SUDERINTA SUDERINTA

Turto valdymo ir ekonomikos Teisės ir viešosios tvarkos Teisės ir viešosios tvarkos

skyriaus vedėja skyriaus vyr. specialistė skyriaus vyr. specialistė

Reimunda Kibelienė Regina Kvederienė Aldona Špečkauskienė

2017-07- 2017-07- 2017-07-

Parengė Turto valdymo ir ekonomikos sk. vyresnioji specialistė

Aušra Alijošienė

2017-07-